Vedtekter for

**Høtten barnehage**

Vedt

Vedtatt i Måsøy kommunestyre 06.12.18

Disse vedtektene gjelder for Høtten Barnehage i Måsøy kommune. I vedtektene finnes generelle bestemmelser som regulerer driften av barnehagen, og annen informasjon som gjelder forholdet mellom foreldre og barnehagen.

Vedtektene er vedtatt av kommunestyret 19.06.14 – Sak 22/14

Endringer i vedtektene er enstemmig godkjent i SU 24.10.18.

Endring i vedtektene er vedtatt av kommunestyret 06.12.18

**1 EIERFORHOLD OG FORVALTNING**

Høtten barnehage eies og drives av Måsøy kommune som står ansvarlig for driften. Styrer er virksomhetsleder for barnehagen. Oppvekstkomiteen er politisk styringsorgan for Høtten Barnehage.

Organisasjonsnummer: 974 570 769

Måsøy kommune har plassert det forvaltningsmessige ansvaret for barnehagen til oppvekstsektoren.

**2 FORMÅL**

Høtten Barnehage drives i samsvar med § 1 Formål i lov om barnehager. Barnehagen skal drives i samsvar med barnehagelovens bestemmelser, rammeplan, forskrifter og retningslinjer gitt av departementet - samt kommunale vedtak og planer utarbeidet i barnehagen.

**3 ANSVAR OG TILSYN**

Sektorleder for oppvekst har ansvaret for forvaltningen av barnehagene, jf. barnehagelovens kap.3 og 4.

**4 FORELDRERÅD**

Hver barnehage skal ha et foreldreråd som består av alle foreldre/foresatte i barnehagen. Dette rådet velger foreldrerepresentanter til samarbeidsutvalget.

**5 SAMARBEIDSUTVALG**

Alle barnehager skal ha et samarbeidsutvalg. ( Jfr. Lov om barnehager § 4)

Samarbeidsutvalget skal bestå av 2 representanter fra de ansatte, 2 fra foreldre og 1 fra eier. Styrer har møte-, forslag- og uttalelsesrett samt sekretærfunksjon.

Utvalget skal ledes av en representant fra foreldre/foresatte.

Samarbeidsutvalget velges for hvert barnehageår, og møter i henhold til fastsatt plan og for øvrig når leder finner det nødvendig.

**6 BARNEHAGEOPPTAK**

* Hovedopptaket av barn til ledige plasser skjer på eget skjema etter søknadsdato, med frist 01. mars. Kommunen skal ha minimum et opptak i året (Lov om barnehager §12A).
* Søknad om opptak i barnehagene skal leveres elektronisk, via Måsøy kommune sin hjemmeside.
* Styrer vurderer søknader, og foretar opptak.
* I hovedopptaket tildeles plass til barn som har søkt innen søknadsfristen 1. mars.
* Først tildeles plass til barn med lovfestet rett til plass i barnehage. Deretter tildeles plass til øvrige barn som har søkt innen søknadsfristen 1. mars.
* Det kan søkes om delt plass. Utgangspunktet er 100% plass, som kan deles opp i 40%, 50% og 60%. Forutsetningen for at en plass kan deles opp, er at to barn kan dele en 100% plass. Delte plasser gjelder hele – ikke delte dager.
* Ved delt plass kan det søkes om kjøp av enkeltdager. Det må søkes senest dagen før. Avdelingen avgjør slike inntak.
* Tildelt plass gjelder frem til opplæringspliktig alder. Kontrakten opphører gjensidig ved endt barnehageår - uten forutgående oppsigelse, dato er satt til 19. august.
* Hvis det er ledige plasser etter hovedopptaket, tildeles det plasser fortløpende resten av året etter søknad, også til barn som ikke har rett til plass etter barnehagelovens § 12 A.

**7 OPPTAKSKRITERIER**

**Hovedopptaket gjelder barn som har lovfestet rett til barnehageplass**

Barn som fyller ett år innen utgangen av august det året det søkes om barnehageplass, har etter søknad ved hovedopptaket rett til å få plass i barnehagen fra august, jf barnehagelovens § 12 a.

Barn som fyller ett år i september, oktober eller november det året det søkes om barnehageplass, har etter søknad ved hovedopptaket rett til å få plass i barnehage innen utgangen av den måneden barnet fyller ett år.

**Videre kriterier for prioritet til opptak :**

1. Barn med nedsatt funksjonsevne (Lov om barnehager §13). Tildeling av plass gjøres på grunnlag av søknad med dokumentasjon fra helsetjenesten.
2. Barn som har vedtak etter Lov om barnevernstjenesten §4-12 og 4-4, annet og fjerde ledd, jf. Lov om barnehage§ 13. Tildeling av plass gjøres på grunnlag av søknad med dokumentasjon fra helsetjenesten.
3. Barn fra hjem med vanskelige sosiale forhold og/eller sykdom i hjemmet. Tildeling av plass vil da gjøres på grunnlag av dokumentasjon fra helsetjenesten.
4. Barn som fyller 1 år etter 01. desember.
5. Barn som trenger trening/opplæring i norsk
6. Barn av ansatte
7. Ved venteliste – deles den i en for barn under 3 år og en for barn over 3 år.
8. Tidspunkt foresatte har satt som ønsket oppstart vil vektlegges.

**Andre kriterier for å kunne ta i bruk plassen:**

1. Barnet må være bosatt i Måsøy kommune når plassen tas i bruk.
2. Barnet må ha registrert fødsels og personnummer i Norge.

**8 KLAGERETT**

Ved hovedopptak kan søkere som får avslag klage på vedtak om avslag på søknad om barnehageplass. Skriftlig klage sendes til Måsøy kommune. Klagefristen er 3 uker fra mottatt avslag på barnehageplass. ( Jfr. Forskrift om saksbehandlingsregler ved opptak i barnehage.) Formannskapet er endelig klageinstans.

**9 OPPSIGELSE AV PLASS**

* Det er en gjensidig oppsigelsestid på 1 mnd., fra den datoen plassen sies opp fra. Oppsigelsen skal være skriftlig og sendes til Høtten barnehage eller Måsøy kommune.
* Betalingen følger oppsigelsestiden, også om plassen ikke benyttes i perioden. Dette gjelder også der det er ønske om å si opp deler av plassen.
* Barnehageplass til barn bosatt i annen kommune kan sies opp, dersom bostedskommunen ikke ønsker å betale refusjon for kostnader av denne plassen på lik linje med plass i ikke kommunale barnehager jfr §11 i forskrift om likeverdig behandling ved tildeling av offentlig tilskudd til ikke – kommunale barnehager.

**10 PERMISJON**

Det kan søkes om permisjon fra barnehageplassen. Søknaden skal fremsettes skriftlig til styrer ved Høtten barnehage innen den 1. i måneden, og minst 1 mnd. før permisjonen skal gjelde.

Ved permisjoner under 5 måneder av barnehageåret opprettholdes foreldrebetalingen i permisjonstiden. Ved permisjoner utover 5 måneder kan det gis fritak fra foreldrebetalingen forutsatt at et annet barn får tildelt plassen.

**11 ÅPNINGSTID**

* Oppholdstiden i Høtten Barnehage er inntil 9 timer pr. dag (mandag-fredag), fra kl. 0715 – 1615.
* Julaften, nyttårsaften og onsdag før skjærtorsdag er barnehagen åpen fra kl. 0715 – 1200. Åpningstiden kan reduseres, dersom behovet tilsier det.
* Barnehageåret går fra 20. august til og med 19. august. Dato for oppstart av nytt barnehageår kommer frem av barnehageruten som godkjennes i SU i løpet av mai/ juni.
* Barnehagen har 5 planleggingsdager i året. Disse dagene er barnehagen stengt. Datoer for planleggingsdager fremkommer i barnehageruten.
* Alle barn skal ha 4 ukers ferie i løpet av et barnehageår, hvorav 3 skal være sammenhengende i skolens sommerferie.
* Barnehagen må ha melding om avvikling av ferie for barnet innen siste torsdag i april. Endringer etter denne datoen må søkes om til styrer.

**12 FORELDREBETALING**

* Stortinget fastsetter hvert år maksimalpris per måned og per år for plass i barnehage. Prisen gjelder for et heldags ordinært tilbud. Kommunen følger nasjonal maksimalgrense for foreldrebetaling, og reguleringene i disse.
* Det betales for 11 måneder i året, med forfall den 15. i hver mnd. (det betales for- og etterskuddsvis).
* Juli er betalingsfri.
* Det gis 50% søskenmoderasjon fra og med 2. barn. Det barnet som har størst prosentvis plass betales det fullt for.
* Kostpenger kommer i tillegg. Kostpengene reguleres etter selvkostprinsippet. Betalingen justeres årlig (01.01) i forbindelse med endring i prisregulativet for Måsøy kommune.
* Dersom barnet har behov for annen kost utover det som gis i det ordinære barnehagetilbudet, må dette medbringes av foresatte.
* Ved kjøp av enkeltdager er det satt en dagspris. Betalingen justeres årlig (01.01) i forbindelse med endring i prisregulativet for Måsøy kommune.
* Det kan gis betalingsfritak ved sykefravær som går utover 1 kalendermåned, det forutsetter dokumentasjon fra lege.
* I tilfeller der barna ikke blir hentet innen stengetid, ilegges et gebyr pr. påbegynte halvtime. Det gis et gebyr pr barn. Gebyret justeres årlig (01.01) i forbindelse med endring i prisregulativet for Måsøy kommune.
* Står en plass ubetalt lengre enn 1 måned, uten at det er søkt og innvilget permisjon, kan plassen sies opp fra kommunens side med 14 dagers skriftlig varsel.
* Prisene som reguleres i prisregulativet ligger på barnehagens hjemmeside.

**13 REDUSERT FORELDREBETALING OG GRATIS KJERNETID**

* Måsøy kommune behandler søknader om redusert foreldrebetaling etter de nasjonale reglene for inntektsgradert foreldrebetaling.
* Det kan søkes om redusert betaling for barn i barnehage når familiens samlede inntekter er under det beløpet som er besluttet nasjonalt.
* For barn fra 3-5 år kan det også søkes om 20 timers gratis kjernetid når barnet bor i husholdning med lav årsinntekt, etter beløp som er besluttet nasjonalt. Når det søkes om redusert foreldrebetaling vil søknaden også gjelde gratis kjernetid.
* Det gis ikke reduksjon i foreldrebetalingen med tilbakevirkende kraft, men fra og med første hele måned etter at søknaden med dokumentasjon er mottatt.
* Søknaden er gjeldene til nytt barnehageår.

**14 UTLEIE**

Barnehagen kan leies ut til private formål i henhold til utleiereglement. Utleiesatsene justeres årlig (01.01) i forbindelse med endring i prisregulativet for Måsøy kommune. Gjeldende satser ligger på barnehagens hjemmeside.

**15 AREALUTNYTTING**

Barnehagens leke- og oppholdsareal følger den veiledende normen i Lov om barnehager: 4 kvm for barn over 3 år, og 5,5 kvm for barn under 3 år. Utearealet skal være om lag 6 ganger oppholdsarealet inne.

**16 INTERKONTROLL**

Barnehagen har eget internkontrollsystem. Internkontrollsystemet sikrer at krav til Forskrift om helse, milj*ø* og sikkerhet for barnehager og skoler er oppfylt, herunder brannvern, arbeidsmiljø, og sikring av leke og oppholdsareal.

**17 FORSIKRING**

* Barna er forsikret av Måsøy kommune gjennom en kollektiv ulykkesforsikring, som gjelder i barnehagens oppholdstid og direkte på vei mellom hjemmet og barnehagen.
* Barnehagen erstatter ikke gjenstander som er forsvunnet eller ødelagt i barnehagen.

**18 TAUSHETSPLIKT, OPPLYSNINGSPLIKT OG POLITIATTEST**

* Alle som arbeider i barnehage og forvalter barnehagesaker er underlagt forvaltningslovens regler om taushetsplikt (Lov om barnehager §21)
* Barnehagepersonalet har opplysningsplikt overfor barnevernet (Lov om barnehager §§22 og23).
* Den som tilsettes i barnehagen, må legge fram politiattest av ny dato (ikke eldre enn 3 måneder). Attesten skal vise om vedkomne er siktet, tiltalt eller dømt for seksuelle overgrep mot barn. (jf barnehagelovens §20)
* Alle som skal arbeide i barnehage må legge fram tilfredsstillende politiattest. (Lov om barnehager § 19). Attesten skal ikke være eldre enn 3 mnd.

**19 VEDTEKTER**

Endringer i vedtektene foretas av Måsøy kommunestyre. Administrasjonen i kommunen gis myndighet til å endre vedtektene når dette følger av endringer i Lov om barnehager.